Lesbizmus

Lesbizmus (iné názvy pozri nižšie) je označenie pre ženskú homosexualitu. Žena s touto sexuálnou orientáciou sa nazýva lesba (preferovaný tvar) alebo lesbička (pravopisne kodifikovaný tvar).

V zmysle definície použitej Ministerstvom spravodlivosti Slovenskej republiky je lesba „žena, ktorú dlhodobo emocionálne, mentálne, fyzicky, psychologicky a sexuálne priťahujú iné ženy a ktorá vytvára a udržiava svoje primárne milujúce a sexuálne vzťahy s inými ženami“.

 Iné názvy 
Iné názvy sú: sapfizmus, tribadia, tribadizmus, lesbická láska.

Vulgárne kodifikované synonymum slova lesbička je slovo teplá, slangové synonymá slova lesba sú leska, lesbičanka, homoška, buzerantka, buziška a termoška.

Používanie nadávok a pejoratívnych výrazov je považované za príklad homofóbie.

 Etymológia 
náhľad|Symbol lesbizmu
Výraz bol prebratý z  (= lesbický, z LesbuĎalšie významy: (básnicky) aiólsky; (metonymicky) lyrický. ) resp. Lesbias (= lesbická, Lesbanka), ktoré pochádzajú zo  Lesbios (= lesbický, z Lesbu) a Λεσβιἀς Lesbias (= lesbická, Lesbanka), odvodených od názvu ostrova Lesbos, na ktorom sa v 7. storočí pred Kr. narodila poetka Sapfo, autorka viacerých básní s romantickým a erotickým námetom. Hoci býva už od 20. storočia pokladaná za ženu lesbickej orientácie, antické zdroje to nedokladajú. Nemožno to spoľahlivo doložiť ani jej poetickou tvorbou, z ktorej sa síce zachovala len časť, no viaceré diela naznačujú jej heterosexuálnu lásku.

V Aristofanesovych komédiách z 5. storočia pred Kr. sa v rôznych obdobách vyskytuje verbum lesbi[a]zein (= konať ako ženy z Lesbu) vo význame „vykonávať feláciu“. V Osách (422 pred Kr.) ako λεσβιᾶν lesbian,Aristofanes, Vespae 1346. v Žabách (405 pred Kr.) ako ἐλεσβίαζεν elesbiazenAristofanes, Ranae 1308 a v komédii Ženský snem (cca 392 pred Kr.) ako λεσβιάζω lesbiazó,Aristofanes, Ekklésiazúsai 920. V starogr.: „δοκεῖς δέ μοι καὶ λάβδα κατὰ τοὺς Λεσβίους.“ (dokeis de moi kai labda kata tous Lesbius) V českom preklade od Augustina Krejčího z roku 1915 (verše 918920):
„Již velká touha ionská
ty uhohá, tě jímá
[prerušené miesto]
a po lesbicku, myslím, umíš milovat.“ A. Krejčí zároveň v poznámke k veršu č. 920 uvádza, že: „ženy ostrova Lesbos mali zlú povesť pre nemravnosť.“ Pozri: . Ako tomu nasvedčujú i ďalší antickí autori (Lukianos zo Samosaty,Lucian, Pseudologica, 28. S prekladom Austina Morrisa Harmona:  Gaius Valerius Catullus, Marcus Valerius Martialis), dôvodom bola povesť žien z Lesbu, ktoré boli v antickom Grécku známe pre svoje obscénne sexuálne akty, ktoré však mali heterosexuálny charakter (resp. nie je doložený ich výlučne homosexuálna povaha). Z tohto dôvodu anglické adjektívum Lesbian pôvodne označovalo intenzívne erotické správanie a pod. Pre homosexuálne správanie sa postupne začalo používať ako medicínsky termín na prelome 19. a 20. storočia vo francúzskom a anglickom prostredí. V poslednej dekáde 19. storočia a začiatkom 20. storočia avšak anglická odborná literatúra používala adjektívum lesbic,Pozri:  pričom Webster's Third New International Dictionary of the English Language (1961) ešte uvádza erotický význam ako primárny pri adjektíve Lesbian.

V angličtine je zaužívaným výrazom pre homosexuála gay, hoci v súčasnosti sa používa častejšie výlučne pre mužov s homosexuálnou orientáciou. V tom zmysle sa tento internacionalizmus uplatnil aj v slovenčine (písané gay alebo gej) ako označenie homosexuálneho muža.. „mezinárodně užívané označení pro homosex. muže“. „homosexuál“. „homosexuálny muž, homosexuál“ V slovenčine je zaužívaným spisovným hrubým slovom (expresívom s negatívnym citovým zafarbením)´v konotácii s homosexualitou teplý, ktorého používanie sa v tomto zmysle pokladá za nezdvorilé. 

 Kontroverzia výrazov lesba a lesbička 
náhľad|Lesbická vlajka
Výraz lesbička nepovažujú za vhodný aktivistky Hana Fábry a Romana Schlesinger. Jana Jablonická-Zezulová – členka Inakosti a Výbor pre práva lesieb, gejov, bisexuálnych, transrodových a intersexuálnych osôb pri Rade vlády SR pre ľudské práva, národnostné menšiny a rodovú rovnosť – v súvislosti s prekladom prieskumu Agentúry Európskej únie pre základné práva poznamenala: „V roku 2013 by sme už konečne uvítali dôsledné dodržiavanie zaužívanej terminológie, ktorá sa vyvíjala v LGBT hnutí ako súčasť pozitívneho zviditeľňovania komunity. Nakoniec anglický termín gay má svoj slovenský ekvivalent gej uznaný Jazykovedným ústavom už v 90. rokoch. Lesby sú hrdé na to, že sú lesbami, nie zdrobneninami v podobe lesbičiek.“ Iniciatíva Inakosť a QLF ich pokladá za „nekorektné a zastarané výrazy“. Róbert Furiel považuje slovo „lesbička“ za „neopodstatnenú zdrobneninu slova lesba“.

Výbor pre práva lesieb, gejov, bisexuálnych, transrodových a intersexuálnych ľudí Rady Vlády SR pre ľudské práva, národnostné menšiny a rodovú rovnosť fungujúci pod Ministerstvom spravodlivosti SR používa vo svojom štatúte termín „lesba“. Používané je na stránke gender.gov.sk. Slovo „lesba“ odporúča aj Generálny sekretariát Rady Európskej únie.

Sociologička Kristýna Ciprová naopak uvádza, že používanie výrazu „lesbička“ má svojich zástancov aj vo vnútri (českej) „komunity“ – pre tých je výraz lesba príliš drsný a údajne evokuje spojenie lesbických žien s maskulinitou. Odporcovia zase tvrdia, že výraz lesbička konotuje nezrelosť, nevyspelosť, ktorá sa môže spájať aj s neistotou ohľadne svojej identity, a tiež odráža patriarchálnu jazykovú dominanciu, kedy zdrobnené je roztomilé, malicherné, nedôležité, detské.

 Charakteristika 

 Známe lesby 
 Melissa Etheridge – americká hudobníčka
 Aneta Langerová – česká speváčka, výherkyňa prvej rady súťaže Česko hľadá superstar
 Heather Matarazzo – americká herečka
 Amélie Mauresmová – francúzska tenistka
 Martina Navrátilová – česká tenistka

 Poznámky 

 Referencie 

 Iné projekty 

Kategória:Homosexualita
Kategória:Sexuálna orientácia a identita